पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर जिले के ग्रामीण क्षेत्र में कोरोना गांव-ढाणी तक पहुंच चुका है। बड़ी संख्या में लोग जांच कराने से कतराते है। यदि कोई व्यक्ति कई किलोमीटर का सफर तय कर जांच कराने पहुंच भी जाए तो इस बात की कोई गारंटी नहीं है कि बीमारी से परेशान व्यक्ति की समय पर जांच हो ही जाएगी। ऐसा ही नजारा बुधवार को सालावास गांव में देखने को मिला। सामुदायिक स्वास्थ्य केन्द्र पर कोरोना जांच कराने पहुंचे लोगों को धूप में घंटों इंतजार करना पड़ा। जांच टीम के नहीं पहुंचने पर लोगों ने हंगामा किया। बाद में जांच टीम को बुला सैंपल लेने की प्रक्रिया शुरू की गई।
सालावास के सामुदायिक स्वास्थ्य केन्द्र पर आसपास के कई गांवों के लोग इलाज के लिए पहुंचते है। ग्रामीण क्षेत्र में इन दिनों कोरोना बहुत तेजी से फैल रहा है। कोरोना जैसे लक्षणों से पीड़ित बड़ी संख्या में लोग आज सुबह सात बजे अपना सैंपल देने के लिए सालावास पहुंच गए। नौ बजे तक लोगों की संख्या काफी बढ़ गई। बीमारी से पीड़ित लोग धूप में खड़े रहे। जांच शुरू नहीं होने पर लोगों ने हंगामा मचाना शुरू कर दिया। बाद में जांच टीम को बुलाया गया। करीब साढ़े दस बजे जांच टीम पहुंची और सैंपल लेने का काम शुरू हो पाया।
उल्लेखनीय है कि ग्रामीण क्षेत्र में बहुत कम लोग कोरोना की जांच कराने को निकट के स्वास्थ्य केन्द्रों पर पहुंच रहे है। यदि पहुंच जाए तो वहां की अव्यवस्थाओं के कारण उन्हें परेशानी का कामना करना पड़ता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn